Wynroetes bekroon die 2019-oesjaar | Netwerk24
Al was die droogte die af­gelope paar jaar ’n groot probleem vir kelders, wys hulle steeds dat dit hulle nie onderkry óf keer om topgehaltewyn te produseer nie.
Vanjaar se Jongwyn-streekkompetisies het gewys dat die 2019-oesjaar nie terugstaan nie – veral as dit kom by pryse.
Die Klein-Karoo, Swartland en Robertson het onlangs hul onderskeie Jongwyn-kompetisies afgehandel en die volgende is die sterre van dié wynroetes:
Darling Cellars het onder meer vier trofeë by die Swartland Jongwynskou ontvang – die meeste van al die kelders.Foto: DARÉLL LOURENS
Die sewende jaar agtereenvolgens het die Montagu-wynkelder sy staal gewys deur as die kampioen-produsentekelder aangewys te word.
Die kelder se wyne wat presteer het, sluit in die chardonnay, chenin blanc, colombar, sauvignon blanc, natuurlike soetwyn, cabernet sauvignon, merlot, pinotage, ruby cabernet, shiraz en muskaat.
De Krans is as reserwekam­pioen-privaatkelder aangewys en Boplaas as die kampioen­privaatkelder met die kampioen- droë witwyn én die reserwekampioen- niemuskaat- versterkte wyn.
Die Calitzdorp-wynkelder is aangewys as die reserwekam­pioen-produsentekelder én is ook bekroon met die kampioenwyn, die kampioen- niemuskaat- versterkte wyn en kampioen- natuurlike soetwyn.
Só lyk elke plaas se klaswenners en medaljes:
Boplaas: 5 klaswenners; 1 goud en 1 brons.
Calitzdorp-wynkelder: 4 klaswenners; 1 goud, 3 silwer en 4 brons.
De Krans: 2 klaswenners; 4 silwer en 2 brons.
Excelsior-Vlakteplaas: 2 klaswenners; 1 silwer.
Montagu-wynkelder: 19 klaswenners; 1 goud, 8 silwer en 3 brons.
Die kampioen-produsentekelder by die Klein-Karoo Jongwynskou 2019 is die Montagu-wynkelder – die sewende jaar agtereenvolgens. Op die foto is Chris de Villiers (links) en Hermias Vollgraaff van die kelder. Foto: RONEL PRESTON
Darling Cellars het by vanjaar se Swartland Jongwynskou weg­gestap met die meeste trofeë.
Hul chenin blanc, sémillon en ’n witversnit is onder meer vereer en hulle het die trofee vir die vyf beste inskrywings ontvang.
Kort op hul hakke is Pulpit Rock met drie trofeë en Riebeeck Valley Wine Co. met twee trofeë waaronder een vir die groot kampioenwyn.
CJP Chemicals-chenin blanc­trofee: Darling Cellars
Kobus Basson-kampioen­pinotage-trofee: Pulpit Rock
Kotzé/Steyn-kampioenshiraz-trofee: Babylon’s Peak
Séan Nieuwoudt-cinsauttrofee: Pulpit Rock
WPK/Kaap Agri-kampioen- natuurlike soetwyn: Groote Post
SAIL-kampioen- versterkte wyn: Allesverloren
SAIL-kampioen- ander witwyn-druifsoort: Darling Cellars
Citrusdal Cellars-kampioen- ander rooiwyndruifsoort: Pulpit Rock
Malmesbury Toyota-kampioen- droë witwyn: Darling Cellars
Malmesbury Motors-kampioen- droë rooiwyn: Riebeek Valley Win­e Co.
Absa- groot kampioen: Riebeek Valley Wine Co.
Vinochem-trofee vir die vyf beste inskrywings: Darling Cellars
Die span van Bon Courage met hul rits trofeë wat hulle by die Robertson Jongwynskou 2019 ontvang het. Hulle het nege trofeë gekry, onder meer die beste kampioenwyn van die kompetisie. Foto: VERSKAF
Met nege trofeë het Bon Courage weggestap as die groot wenner van die Robertson Jongwynskou.
Hulle is bekroon vir onder meer hul chenin blanc, sauvignon blanc, colombar, port, edel laatoes, sémillon en shiraz. Verder het hulle trofeë ontvang vir die beste vyf wyne én die kampioenwyn van die kompetisie.
Nóg ’n groot wenner was die Ashton-kelder met vyf trofeë.
Bon Courage-trofee vir cabernet sauvignon: Bonnievale Wines
CJ Petrow-trofee vir chenin blanc: Bon Courage
De Wetshof-trofee vir chardonnay: Langverwacht
Imvusa Stainless Steel-trofeevir sauvignon blanc: Bon Courage
Infigro-trofee vir pinotage: McGregor Wines
Johan de Wet-trofee vir ander witwyn: Ashton-kelder
Mountain River-trofee vir droë witwyn: Ashton-kelder
Overberg-trofee vir muskadel: Rooiberg
Pon van Zyl-trofee vir colombar: Bon Courage
Rietvallei-trofee vir soet wit: Bonnievale Wines
Ritter Stainless Steel-trofee vir port: Bon Courage
Roelou Barry-trofee vir edel laatoes: Bon Courage
Robertson Wine Valley vir ander rooiwyn: Ashton-kelder
RX SA-trofee vir merlot: Ashton-kelder
Metropolitan-trofee vir sémillon: Bon Courage
Standard Bank-trofee vir shiraz: Bon Courage
Vinochem-trofee vir droë rooiwyn: Ashton-kelder
Diam-trofee vir pinot noir: Jan Harmsgat
Laffort-trofee vir die beste vyf benoemde wyne: Bon Courage
JF Hillebrand vir Robertson- kampioenwyn: Bon Courage
Meer oor: Kos En Wyn | Versnit | Wyntoekennings
Jongwyn-tyd: Skryf nou wyne van 2019-oes in!
Badsberg tree as wenner uit Jongwyn-stryd